cyanic-selkie/wikianc huggingface dataset:
เวิลด์เทรดเซ็นเตอร์ (พ.ศ. 2516–2544)
เวิลด์เทรดเซ็นเตอร์ (World Trade Center) เป็นอาคารขนาดใหญ่ทั้ง 7 หลังในย่านการเงินของโลว์เวอร์แมนแฮตตัน นครนิวยอร์ก สหรัฐ เปิดเมื่อวันที่ 4 เมษายน 2516 และถูกทำลายในปี 2544 ระหว่างเหตุการณ์วินาศกรรม 11 กันยายน เมื่อสร้างแล้วเสร็จจึงถูกเรียกว่า ตึกแฝด อาคารเวิลด์เทรดเซ็นเตอร์ 1 (ตึกเหนือ) มีความสูงอยู่ที่ 1368 ft และอาคารเวิลด์เทรดเซ็นเตอร์ 2 เดิม (ตึกใต้) มีความสูงอยู่ที่ 1,362 ft เป็นอาคารที่สูงที่สุดในโลก อาคารอื่น ๆ ในบริเวณนี้รวมถึงแมริออทเวิลด์เทรดเซ็นเตอร์ (อาคารเวิลด์เทรดเซ็นเตอร์ 3), อาคารเวิลด์เทรดเซ็นเตอร์ 4, อาคารเวิลด์เทรดเซ็นเตอร์ 5, อาคารเวิลด์เทรดเซ็นเตอร์ 6 และอาคารเวิลด์เทรดเซ็นเตอร์ 7 ในบริเวณนี้พื้นที่สำนักงานอยู่ที่ 13400000 sqft
ข้อมูลทั่วไป
เริ่มก่อสร้างเมื่อ พ.ศ. 2509 (อาคาร 1 สร้างเสร็จเมื่อ พ.ศ. 2513 และอาคาร 2 เมื่อ พ.ศ. 2515 เริ่มทำพิธีเปิดอาคารวันที่ 4 เมษายน พ.ศ. 2516 แต่ละวันจะมีพนักงานทำงานในอาคารนี้มากกว่า 50,000 คน และนักท่องเที่ยวมากกว่า 200,000 คน เวิลด์เทรดเซ็นเตอร์มีรหัสไปรษณีย์ของตัวเอง คือ 10048
เวิลด์เทรดเซ็นเตอร์เป็นสัญลักษณ์ของนครนิวยอร์ก และปรากฏตัวในภาพยนตร์จำนวนมาก เช่น เรื่อง The Godfather III, World Trade Center, MIB, United 93, Oliver and Company, The Walk (ไต่ขอบฟ้าท้านรก)
อาคาร
เวิลด์เทรดเซ็นเตอร์ประกอบด้วย 7 อาคาร ดังต่อไปนี้
อาคารแฝด
อาคารแฝดหมายเลข 1–2 เป็นอาคารที่สูงที่สุด มี 110 ชั้น โดยอาคารเหนือ มีความสูง 530 เมตร (รวมเสาอากาศ) และอาคารใต้ มีความสูง 417 เมตร สร้างเสร็จเมื่อ พ.ศ. 2515 และ พ.ศ. 2516 ตามลำดับ แซงตึกเอ็มไพร์สเตตขึ้นเป็นอาคารที่สูงที่สุดในโลก ก่อนจะถูกทำลายสถิติโดยอาคารเซียร์ทาวเวอร์ในชิคาโก และสูงที่สุดในนครนิวยอร์ก
แต่ละอาคารมีพื้นที่ใช้สอย 3.8 ล้านตารางฟุต (350,000 ตร.ม.) ถ้านับรวมอาคารทั้งหมดจะมีพื้นที่ใช้สอยรวม 11.2 ล้านตารางฟุต (1.04 ล้าน ตร.ม.) โครงสร้างอาคารทั้งคู่เป็นแบบโครงเหล็กกล้า ผนังกระจกคล้ายกำแพงม่านแก้ว บางส่วนของสำนักงานเป็นกำแพงปูนปาสเตอร์ เพื่อประหยัดน้ำหนักของแต่ละชั้น
คนทั่วไปสามารเข้าชมทัศนียภาพจากอาคารได้ในส่วนของภัตตาคารบนยอดอาคาร (ชั้น 107) ของอาคารเวิลด์เทรดเซ็นเตอร์ 1 ชื่อ "วินโดว์ออฟดิเวิลด์" ("Windows on the World") และจากอาคารเวิลด์เทรดเซ็นเตอร์ 2 ชื่อ "ท็อปออฟดิเวิลด์" ("Top of the World")
การก่อวินาศกรรมใน พ.ศ. 2536
เมื่อวันที่ 26 กุมภาพันธ์ พ.ศ. 2536 รถบรรทุกที่มีระเบิดน้ำหนัก 1,500 ปอนด์ ได้ระเบิดบริเวณที่จอดรถใต้ดินของอาคาร 1 ทำให้เกิดหลุมกว้างประมาณ 100 เมตร มีผู้เสียชีวิต 6 คนและผู้บาดเจ็บจำนวนมาก ผู้ก่อการร้าย 6 คนถูกจับใน พ.ศ. 2540 และ พ.ศ. 2541
การก่อวินาศกรรมใน พ.ศ. 2544
เมื่อวันที่ 11 กันยายน พ.ศ. 2544 ได้มีการปล้นเครื่องบินพาณิชย์และพุ่งเข้าชนอาคารแฝดซึ่งได้แก่ อเมริกัน แอร์ไลน์ เที่ยวบินที่ 11 ชนอาคารเวิลด์เทรดเซ็นเตอร์ 1 บริเวณชั้นที่ 90-95 และยูไนเต็ด แอร์ไลน์ เที่ยวบินที่ 175 ชนอาคารเวิลด์เทรดเซ็นเตอร์ 2 บริเวณชั้นที่ 75-90 ส่งผลให้ทั้งสองอาคารถล่มในเวลาต่อมา โดยอาคารแรกที่ถล่ม คือ อาคารสอง ถล่มหลังจากถูกชน 1 ชั่วโมงเศษ และอาคารหนึ่งได้ถล่มหลังอาคารสอง 45 นาที (หรือหลังจากถูกชน 1 ชั่วโมง 45 นาที) หลังจากนั้น อาคาร 7 ได้ถล่มในวันถัดมา เนื่องจากการถล่มของอาคารทั้งคู่ทำให้รากฐานของอาคาร 7 ไม่มั่นคง ประกอบกับตัวอาคารเกิดไฟไหม้ ทำให้โครงเหล็กค้ำยันของอาคาร 7 ถล่มลง แต่โชคดีที่มีการอพยพคนออกจากอาคารนี้ก่อนที่จะถล่ม ส่วนอาคารที่เหลืออีก 4 อาคาร ได้รับความเสียหายอย่างหนักเนื่องจากถูกอาคาร 1 และอาคาร 2 ถล่มทับ มีผู้เสียชีวิตอย่างเป็นทางการรวม 2,749 คน
สาเหตุที่อาคารถล่ม เกิดจากแรงปะทะของเครื่องบินโบอิง 767 ซึ่งมีน้ำหนักประมาณ 170 ตัน พุ่งเข้าชนตัวอาคารแบบเฉือนจุดกึ่งกลางภายในอาคารด้วยความเร็ว 570 กิโลเมตรต่อชั่วโมง เป็นแรงกระทำต่ออาคารสูงขณะอยู่กับที่ (Dynamic Lode) ชิ้นส่วนบางส่วนของเครื่องบินเช่น เครื่องยนต์โบอิง 767 ได้หลุดออกจากตัวอาคาร แต่ส่วนใหญ่ชิ้นส่วนของเครื่องบินกระจายฝังอยู่ในตัวอาคาร ประกอบกับแรงระเบิดมหาศาลจากการลุกไหม้ของน้ำมันเครื่องบินที่บรรจุมาเต็มถังน้ำมัน ส่งผลให้เสาหลักและช่องลิฟท์ของอาคารเสียหาย ทำให้การกระจายน้ำหนักของอาคารต้องกระจายอ้อมส่วนที่เสียหาย แต่การชนนี้ยังไม่ทำให้ตัวอาคารถล่มลงทันที เนื่องจากอาคารถูกออกแบบให้ทนต่อการชนของเครื่องบินขนาด โบอิง 707 โครงสร้างหลักของอาคารเป็นแกนเหล็กตรงกลางอาคาร (Steel Framed Tuble) และมีโครงเหล็กถัก (Truss) จากแกนหลักไปยังผนังอาคาร เพลิงที่ไหม้ในอาคารมีอุณหภูมิสูงถึง 800 องศาเซลเซียส ส่งผลให้โครงเหล็กถักสูญเสียความแข็งแรง เกิดการงอตัวจากน้ำหนักอาคารและหลุดออกจากจุดยึด ทำให้อาคารแต่ละชั้นถล่มลงด้วยน้ำหนักของแต่ละชั้นเอง (Self Weight) หลังจากการชน 1 ชั่วโมง
การก่อสร้างใหม่ (นิวเวิลด์เทรดเซ็นเตอร์)
เวิลด์เทรดเซ็นเตอร์มีแผนการก่อสร้างใหม่ในชื่อ Memory Foundations ซึ่งประกอบด้วยอาคารดังต่อไปนี้
หมอน
หมอน เป็นเครื่องนอนอย่างหนึ่งที่ใช้ศีรษะหนุนเวลานอน หรือใช้ประโยชน์อื่นๆเช่น ใช้กอด ใช้อิง หมอนถูกประดิษฐขึ้นมาในหลากหลายรูปแบบ โดยหมอนที่ใช้ส่วนใหญ่ทำจากผ้าเป็นรูปทรงสี่เหลี่ยมผืนผ้าและยัดด้วยวัสดุ เช่น นุ่น ขนเป็ด หรือปัจจุบันนิยมใช้โพลีเอสเตอร์ ส่วนหมอนที่ใช้นอนกอด เรียกว่า หมอนข้าง เป็นรูปทรงกระบอก สำหรับ หมอนอิง มีหลายแบบ เช่น ทรงสี่เหลี่ยมจัตุรัส ทรงกลม
ในประเทศไทย หมอนในแต่ละภูมิภาคก็มีเอกลักษณ์ต่างๆกันไป เช่น หมอนสี่เหลี่ยมทางภาคอีสาน หรือ หมอนขวานทางภาคกลาง การเลือกหมอน
ความทุกข์ของคนอาจจะเกิดจากเป็นโรค บางคนถ่ายไม่ได้หรือถ่ายลำบากก็ทุกข์ รับประทานมากเกินไป หรือน้อยเกินไปก็ทุกข์ การนอนไม่หลับก็เป็นทุกข์ โดยเฉพาะผู้สูงอายุ การนอนหลับเป็นการพักผ่อนที่ดีที่สุด เป็นการพักผ่อนทั้งร่างกาย และจิตใจหลังจากที่ได้ทำงานหนัก ทั้งกายและใจ การจะนอนให้หลับดีต้องมีองค์ประกอบหลายอย่าง การเลือกหมอนที่เหมาะสม ก็อาจจะทำให้นอนหลับดีขึ้น และยังลดอาการของอาการปวดหลังหรือปวดคอ
ชนิดของหมอน
หนุนที่เข่าซึ่งสามรถหนุนได้สองรูปแบบ คือนอนหงายแล้วเอาหมอนหนุนใต้เข่า หรือนอนตะแคงหมอนอยู่ระหว่างขา ท่านอนและการใช้หมอนท่านี้จะช่วยลดอาการปวดหลังเนื่องจากกล้ามเนื้อหลังอักเสบ หมอนที่ใช้คือหมอนข้าง
หมอนหนุนที่ศีรษะและคอ หมอนที่ดีควรจะรองตั้งแต่ต้นคอจรดถึงศีรษะ ความสูงของหมอนประมาณ 4-6 นิ้วโดยหมอนควรจะนุ่มเพื่อที่ส่วนที่รองศีรษะยุบ จนกระทั่งหมอนสามารถรองรับบริเวณคอ หมอนชนิดนี้เหมาะสำหรับคนที่ปวดต้นคอ หากหมอนสูงเกินไปเมื่อนอนหงายหรือนอนตะแคง กล้ามเนื้อคอจะถูกยืดมากเกินไป ทำให้ปวดกล้ามเนื้อคอ และที่สำคัญในทางนอนหงายหากหมอนสูงไป จะทำให้ทางเดินหายใจแคบเกิดอาการกรน
หมอนรูปตัว U เป็นหมอนทีใช้สำหรับหนุนคอ ขณะเดินทางโดยสารเพื่อป้องกันมิให้คอเอียงไปทางด้านใดด้านหนึ่ง หรือหงายไปทางด้านหลัง เหมาะสำหรับนั่งหลับขณะโดยสารในรถหรือเครื่องบิน
หมอนรองหลัง ใช้สำหรับหนุนหลังส่วนเอว เหมาะสำหรับคนที่ต้องทำงานนั่งนาน หรือขับรถนาน เพื่อลดอาการเกร็งของกล้ามเนื้อหลัง
หมอนรูปโดนัท เหมาะสำหรับผู้ที่มีกระดูกก้นกบหัก เวลานั่งจะไม่ปวดก้น
สโมสรฟุตบอลพัทยา ซิตี้
สโมสรฟุตบอลพัทยา ซิตี้ เป็นอดีตสโมสรฟุตบอลอาชีพในประเทศไทยในเมืองพัทยา จังหวัดชลบุรี
พัทยา ซิตี้ ลงเล่นฟุตบอลลีกอาชีพในฤดูกาล 2016 (พ.ศ. 2559) เพียงฤูดกาลเดียวหลังจาก ศรีราชา ได้รับสิทธิ์แข่งขันคืนจาก ทวีวัฒนา แล้วจึงโอนสิทธิการแข่งขันลีกภูมิภาค ดิวิชัน 2 ให้กับสโมสร จากนั้นในฤดูกาลถัดมาพัทยา ซิตี้ จึงโอนสิทธิ์การลงเล่นให้กับทีม ห้วยแถลง ยูไนเต็ด ซึ่งปัจจุบันเปลี่ยนชื่อเป็น นครราชสีมา ยูไนเต็ด
เส้นเมริเดียนที่ 146 องศาตะวันออก
เส้นเมริเดียน 146 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก ออสตราเลเซีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 146 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 34 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าทางใต้สู่ขั้วโลกใต้ โดยเส้นเมริเดียนที่ 146 องศาตะวันออกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลไซบีเรียตะวันออก ! scope="row" | 🇷🇺 ! scope="row" style="background:#b0e0e6;" | ทะเลโอค็อตสค์ ! scope="row" | หมู่เกาะคูริล ! scope="row" style="background:#b0e0e6;" | มหาสมุทรแปซิฟิก ! scope="row" | หมู่เกาะคูริล ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | ทะเลบิสมาร์ก ! scope="row" | 🇵🇬 ! scope="row" style="background:#b0e0e6;" | ทะเลบิสมาร์ก ! scope="row" | 🇵🇬 ! scope="row" style="background:#b0e0e6;" | ทะเลคอรัล ! scope="row" | 🇦🇺 ! scope="row" style="background:#b0e0e6;" | ทะเลคอรัล ! scope="row" | 🇦🇺 ! scope="row" style="background:#b0e0e6;" | ช่องแคบเบส ! scope="row" | 🇦🇺 ! scope="row" style="background:#b0e0e6;" | มหาสมุทรอินเดีย ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ฮีโมโกลบิน อี
ฮีโมโกลบิน อี (Hemoglobin E, Haemoglobin E, HbE) เป็นฮีโมโกลบินผิดปกติชนิดหนึ่ง เกิดจากการมีการกลายพันธุ์ตำแหน่งเดียว (single point) ในโปรตีนสายเบตาของฮีโมโกลบิน กรดอะมิโนในตำแหน่งที่ 26 จากเดิมเป็นกลูตามิกกลายเป็นไลซีน พบได้บ่อยในภูมิภาคเอเชียตะวันออกเฉียงใต้ รวมไปถึงอินเดียตอนเหนือ และเอเชียตะวันออก แต่พบได้น้อยในพื้นที่อื่น สามารถตรวจพบได้ด้วยวิธีอิเลกโตรฟอเรซิส
การกลายพันธุ์แบบ βE นี้ ส่งผลต่อการแสดงออกของยีน β ทำให้เกิดจุดแบ่ง (splicing site) ขึ้นใหม่ใน mRNA ที่โคดอน 25-27 ของยีน β-globin กลไกนี้ทำให้ร่างกายมี β mRNA ที่ปกติน้อยลงเล็กน้อย และเกิดการสร้าง β mRNA ที่ผิดปกติขึ้น จำนวนเล็กน้อย อีกด้วย
ฮีโมโกลบินอี/เบต้าทาลัสซีเมีย
ผู้ป่วยที่มีฮีโมโกลบินอี/เบต้าทาลัสซีเมีย จะได้รับยีนฮีโมโกลบินอีชุดหนึ่งจากพ่อหรือแม่คนหนึ่ง และยีนเบต้าทาลัสซีเมียจากอีกคนหนึ่ง ฮีโมโกลบินอี/เบต้าทาลัสซีเมียเป็นโรคที่มีอาการรุนแรง ซึ่งปัจจุบันยังไม่มีวิธีรักษาให้หายขาด มีผู้ป่วยกว่าหนึ่งล้านคนทั่วโลก หากไม่ได้รับการรักษาผู้ป่วยอาจมีหัวใจวาย ตับโต กระดูกผิดปกติ และอื่นๆ
พรรณพยัคฆ์
แมวพรรณพยัคฆ์ หรือ แมวลายเสือ มีลักษณะคล้ายเสือ มีขนสีมะกอกเขียว หรือมะกอกแดง หยาบกระด้าง นันย์ตาสีแดงดั่งสีเลือด เสียงร้องโหยหวนเหมือนเสียงผีโป่งร้องตามป่าเขา ชอบหลบซ่อนตามที่มืดในเวลากลางวัน ใน ตำราพรหมชาติ กล่าวไว้ว่าไม่ควรนำมาเลี้ยง เพราะจะทำให้เกิดความเดือดร้อน แต่ในตำราแมวฉบับหนึ่งกล่าวว่าแมวชนิดนี้เป็นแมวมงคลเพราะสามารถปราบนก หนู หรืองู ที่เข้ามาในบ้านได้ดี
พระเจ้าอึยจา
พระเจ้าอึยจา (Uija of Baekje) กษัตริย์องค์ที่ 31 และองค์สุดท้ายแห่ง อาณาจักรแพกเจ เป็นพระราชโอรสองค์โตใน พระเจ้ามู และพระราชินีซอนฮวาซึ่งเป็นองค์หญิงของอาณาจักรชิลลา ได้รับการสถาปนาเป็นรัชทายาทเมื่อปี พ.ศ. 1175 เมื่อพระราชบิดาสวรรคตในปี พ.ศ. 1184 พระองค์จึงขึ้นครองราชย์สืบต่อมาพระเจ้าอึยจาครองราชย์ได้ 19 ปีก็สวรรคตในปี พ.ศ. 1203 พร้อมกับการล่มสลายของอาณาจักรแพกเจ
660
เกย์โก ฟูฆิโมริ
เกย์โก โซฟิอา ฟูฆิโมริ อิกูชิ (Keiko Sofía Fujimori Higuchi) หรือ เคโกะ ฟูจิโมริ (藤森 恵子; เกิดวันที่ 25 พฤษภาคม ค.ศ. 1975) เป็นนักการเมืองชาวเปรู บุตรสาวคนโตของอัลเบร์โต ฟูฆิโมริ อดีตประธานาธิบดีเปรู กับซูซานา อิกูชิ อดีตสุภาพสตรีหมายเลขหนึ่งแห่งเปรูและอดีตสมาชิกรัฐสภาเปรู
ฟูฆิโมริเคยเป็นผู้สมัครรับเลือกตั้งเป็นประธานาธิบดีในการเลือกตั้งทั่วไปในเปรู ค.ศ. 2011 สังกัดพรรคพลัง 2011 (Fuerza 2011) ในครั้งนั้นเธอได้รับคะแนนเลือกตั้งมากเป็นอันดับที่สอง ส่วนในการเลือกตั้งทั่วไปในเปรู ค.ศ. 2016 เธอลงสมัครรับเลือกตั้งเป็นประธานาธิบดีในนามพรรคการเมืองเดียวกันซึ่งปัจจุบันเปลี่ยนชื่อเป็นพลังประชาชน (Fuerza Popular)
สมเด็จพระราชาธิบดีตูเฮอิเตีย ปากี
สมเด็จพระราชาธิบดีตูเฮอิเตีย ปากี เป็นพระมหากษัตริย์แห่งชาวมาวรีองค์ปัจจุบัน พระบรมราชสมภพเมื่อ 21 เมษายน พ.ศ. 2498 เป็นพระราชโอรส ของวาตูโมอานา ปากีกับสมเด็จพระราชินีนาถเต อาตาอิรันกิคาอาฮู เสด็จขึ้นครองราชย์เมื่อ21 สิงหาคม พ.ศ. 2549
สมเด็จพระราชาธิบดีตูเฮอิเตีย ปากี ทรงราชาภิเษกสมรสกับสมเด็จพระราชินีเต อาตาวาอิ
คอมมานด์ & คองเคอร์ 3: ไทบีเรียมวอร์ส
คอมมานด์ & คองเคอร์ 3: ไทบีเรียมวอร์ส เป็นเกมวางแผนการรบเรียลไทม์ พัฒนาและจำหน่ายโดยอิเลคโทรนิค อาร์ต วางจำหน่ายสำหรับเครื่อง ไมโครซอฟท์ วินโดวส์, เอกซ์บอกซ์ 360 และแมคโอเอสเท็น และวางจำหน่ายทั่วโลกในเดือนมีนาคม ค.ศ. 2007 สำหรับภาคนี้เป็นภาคต่อของภาคคอมมานด์ & คองเคอร์: ไทบีเรียนซัน โดยเวสท์วูด สตูดิโอ ซึ่งปัจจุบันได้ปิดตัวไปแล้วเมื่อปี ค.ศ. 2003 ไทบีเรียมวอร์ส ยังคงประกอบด้วยฝ่ายเดิม คือ กองกำลังพิทักษ์โลก และภราดรภาพแห่งน็อด พร้อมทั้งยังได้เพิ่มเติมฝ่ายใหม่ ซึ่งเป็นสิ่งมีชีวิตต่างดาวรู้จักกันในนามว่า สคริน และภาคเสริมของ ไทบีเรียมวอร์ส คือ คอมมานด์ & คองเคอร์ 3: เคนแรธ วางจำหน่ายเมื่อวันที่ 24 มีนาคม ค.ศ. 2008
เรื่องราวของ ไทบีเรียมวอร์ส เกิดขึ้นในปี ค.ศ. 2047 ระหว่างสงคราม สงครามไทบีเรียมครั้งที่สาม ซึ่งจุดชนวนของสงครามเกิดจากฝ่าย ภราดรภาพแห่งน็อด เปิดฉากบุกโจมตีฝ่าย กองกำลังพิทักษ์โลก ทั่วโลก ปิดฉากสันติภาพของโลกที่เงียบสงบมานานกว่า 17 ปี
เอเดรียน วิลคินสัน
เอเดรียน มาร์รี วิลคินสัน (Adrienne Marie Wilkinson เกิดวันที่ 1 กันยายน 1977) เธอเป็นนักแสดงหญิงชาวอเมริกัน เธอมีชื่อเสียงจากการนำแสดงในละครโทรทัศน์เรื่อง Xena: Warrior Princess ในช่วงฤดูกาลที่ 5-6 และมีผลงานเด่นด้านละครโทรทัศน์เรื่องอื่นอีก เช่น Angel, Charmed, ER, และ Venice: The Series, และเธอยังมีผลงานเด่นด้านภาพยนตร์จากการร่วมแสดงในภาพยนตร์เรื่อง Star Trek: Renegades. และเธอยังเป็นนักพากย์อีกด้วย เธอยังมีผลงานเด่นด้านภาพยนตร์จากการพากย์เสียงในภาพยนตร์เรื่อง Star Wars: The Force Unleashed, Alpha Protocol,, Star Wars: The Old Republic, The Secret World, and The Evil Within. เธอยังมีผลงานเด่นด้านภาพยนตร์จากการพากย์เสียงในละครโทรทัศน์เรื่อง Star Wars: The Clone Wars and Star Wars: Rebels.
อาสนวิหารลีมอฌ
อาสนวิหารลีมอฌ (Cathédrale de Limoges) เรียกชื่อเต็มว่า อาสนวิหารนักบุญสเทเฟนแห่งลีมอฌ (Cathédrale Saint-Étienne de Limoges) เป็นทั้งอาสนวิหารในนิกายโรมันคาทอลิก เป็นที่ตั้งของมุขนายกประจำมุขมณฑลลีมอฌ ตั้งอยู่ติดกับ "สวนพระสังฆราช" (Jardin de l'Évêché) ในเขตเมืองเก่า "ลาซีเต" (La Cité) ของลีมอฌ จังหวัดโอต-เวียน แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญสเทเฟน (ปฐมมรณสักขี) เป็นหนึ่งในอนุสรณ์สถานสำคัญที่สุดในลีมอฌคู่กับสถานีรถไฟลีมอฌ และยังถือเป็นคริสต์ศาสนสถานแห่งเดียวในภูมิภาคลีมูแซ็งที่สร้างในแบบกอธิกที่สมบูรณ์แบบ
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862
ประวัติการก่อสร้าง
งานก่อสร้างได้เริ่มขึ้นในปี ค.ศ. 1273 แล้วเสร็จเมื่อปี ค.ศ. 1888 ภายหลังจากเสร็จสิ้นการเชื่อมส่วนของหอระฆังสถาปัตยกรรมโรมาเนสก์ให้ติดกับบริเวณกลางโบสถ์อย่างสมบูรณ์ ซึ่งการก่อสร้างอาสนวิหารในช่วงแรกเริ่มจากบริเวณร้องเพลงสวดในแบบกอธิกแรยอน็องซึ่งเป็นงานราวสมัยคริสต์ศตวรรษที่ 13 ที่ ณ ขณะนั้นยังคงติดอยู่กับส่วนบริเวณกลางโบสถ์เดิมในแบบโรมาเนสก์ การก่อสร้างได้หยุดชะงักลงในปี ค.ศ. 1327 เป็นครั้งแรกเนื่องจากปัญหาด้านงบประมาณ ต่อมาในปี ค.ศ. 1378 ชาเปลนักบุญมาร์ซียาลและส่วนหนึ่งของแขนกางเขนฝั่งทิศเหนือก็เสร็จสมบูรณ์ ต่อมาเป็นคราวของหอระฆังแบบโรมาเนสก์ขนาดใหญ่ และในไม่กี่ปีต่อมาบริเวณแขนกางเขนทิศใต้ก็เสร็จสิ้นสมบูรณ์
ช่วงหลังจากสงครามร้อยปี บริเวณกลางโบสถ์สองช่วงแรกก็สร้างเสร็จระหว่างปี ค.ศ. 1458–1499 ต่อมาในช่วงปี ค.ศ. 1516–1541 มุขนายกฌ็อง เดอ ล็องฌัก ก็ได้สร้างส่วนแขนกางเขนและซุ้มประตูนักบุญยอห์น ซึ่งถือเป็นงานชิ้นเอกในแบบกอธิกฟล็องบัวย็อง แต่ต่อมาการก่อสร้างก็ได้หยุดชะงักลงเป็นครั้งที่สองเมื่อมุขนายกในขณะนั้นได้ถึงแก่กรรมลง บริเวณกลางโบสถ์ที่เหลืออีกสามช่วงสุดท้ายเพิ่งจะมาเสร็จสิ้นโดยต่อเข้ากับหอระฆังโดยสมบูรณ์ในช่วงปลายคริสต์ศตวรรษที่ 19 เท่านั้นเอง
ลักษณะทางสถาปัตยกรรม
อาสนวิหารแห่งนี้มีงานศิลป์สมัยฟื้นฟูศิลปวิทยาชั้นสูงถึงสองรายการ ได้แก่ ฉากกางเขนซึ่งสร้างจากดำริของมุขนายกฌ็อง เดอ ล็องฌัก และหลุมฝังศพของท่าน ซึ่งเป็นงานแกะสลักเป็นเรื่องราวจากหนังสือวิวรณ์ โดยได้แรงบัลดาลใจมาจากงานของศิลปินชาวเยอรมันนามว่า ดือเรอร์
บริเวณผนังของห้องฝังศพแบบสถาปัตยกรรมโรมาเนสก์ ซึ่งไม่ได้เปิดให้เข้าชมสาธารณะ มีงานภาพปูนเปียกพระคริสต์ทรงพระสิริ
นอกจากนี้บริเวณส่วนอื่นยังพบรูปวาดสมัยยุคกลาง ซึ่งพบได้ตามชาเปลต่าง ๆ รวมทั้งงานภาพปูนเปียกสมัยคริสต์ศตวรรษที่ 19 ด้วย
เศาะบาห์ อัลอะห์มัด อัลญาบิร อัศเศาะบาห์
เศาะบาห์ อัลอะห์มัด อัลญาบิร อัศเศาะบาห์ (الشيخ صباح الأحمد الجابر الصباح; 16 มิถุนายน 2472 – 29 กันยายน 2563) ทรงเป็นเจ้าผู้ครองรัฐแห่งรัฐคูเวต ตั้งแต่ 29 มกราคม พ.ศ. 2549 ถึง 29 กันยายน พ.ศ. 2563 ประสูติเมื่อ 16 มิถุนายน พ.ศ. 2472 พระองค์ทรงเป็นพระโอรสในเชคอะห์มัด อัลญาบิร อัศเศาะบาห์กับมูนิรา อัลอายยาร์
เจ้าผู้ครองรัฐแห่งรัฐคูเวต
เศาะบาห์ อัลอะห์มัด อัลญาบิร อัศเศาะบาห์ ได้รับเลือกจากสภานิติบัญญัติแห่งชาติ หลังสภาได้มีมติถอดชีค ซาอัดออกจากราชบัลลังก์เมื่อวันที่ 24 มกราคม 2006 อันเนื่องจากทรงมีพระพลานมัยย่ำแย่ ก่อนจะมีการแถลงสละราชสมบัติอย่างเป็นทางการ และมีมติเลือกชีค ซาบาห์สืบราชย์พระองค์ต่อไป พระองค์จึงทรงเป็นเจ้าผู้ครองพระองค์ที่ 5 หลังจากได้รับเอกราชเมื่อปี 1961 หลังจากทรงดำรงตำแหน่งเป็นรัฐมนตรีว่าการกระทรวงการต่างประเทศกว่า 40 ปี และดำรงตำแหน่งนายกรัฐมนตรีในปี 2546 ก่อนที่จะได้รับเลือกจากสภานิติบัญญัติให้สืบราชสมบัติ
สิ้นพระชนม์
เศาะบาห์ อัลอะห์มัด อัลญาบิร อัศเศาะบาห์ ได้เสด็จไปประทับรักษาพระอาการประชวรช่วงเดือนกรกฎาคม พ.ศ. 2563 ที่ รัฐมินนิโซตา,สหรัฐอเมริกา และเมื่อวันอังคารที่ 29 กันยายน 2563 พระองค์ได้สิ้นพระชนม์ลง เมื่อเวลา 08.00 นาฬิกา (ตามเวลาที่สหรัฐอเมริกา) ณ โรงพยาบาลในเมืองเมืองโรเชสเตอร์ รัฐมินนิโซตา,สหรัฐอเมริกา โดยรัฐบาลคูเวตได้มีการประกาศไว้ทุกข์เป็นเวลา 40 วัน โดยสถานีโทรทัศน์และวิทยุได้ทำการยุติการออกอากาศรายการปกติชั่วคราวและเปิดบทสวดอัลกุรอ่านและได้มีการประกาศการสิ้นพระชนม์ของพระองค์โดยมีเนื้อหาว่า "การสิ้นพระชนม์ของ ชีค ซาบาห์ อัล-อาหมัด อัล-จาบีร์ อัล-ซาบาห์ เจ้าผู้ครองรัฐคูเวต นำมาซึ่งความโศกเศร้าอาดูรแก่ประชาชนชาวคูเวต รวมทั้งผองชาติมิตรอาหรับและผองชาวมุสลิม"
ชีวิตส่วนพระองค์
เศาะบาห์ อัลอะห์มัด อัลญาบิร อัศเศาะบาห์ ทรงสมรสกับฟาตูวาฮ์ บินติซัลมาน อัศเศาะบาห์ มีพระโอรส 3 พระองค์ และพระธิดา 1 พระองค์
คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
ประวัติศาสตร์
ประวัติของคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง แบ่งเป็น 2 ยุค คือ ยุคแรก นับตั้งแต่เริ่มก่อตั้งจนถึงวันที่ได้รับอนุมัติให้เปลี่ยนเป็นคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และยุคที่ 2 นับจากวันที่ได้รับอนุมัติ จนถึงปัจจุบัน
ยุคต้น
วันที่ 24 สิงหาคม พ.ศ. 2503 รัฐบาลไทยและรัฐบาลญี่ปุ่นได้มีพิธีการลงนาม ร่วมมือกัน จัดตั้ง “ศูนย์ฝึกโทรคมนาคมนนทบุรี” สังกัด กองโรงเรียนพาณิชย์ กรมอาชีวศึกษา กระทรวงศึกษาธิการ
วันที่ 16 กุมภาพันธ์ พ.ศ. 2505 ได้เริ่มดำเนินการสอนครั้งแรกใน 2 หลักสูตร ได้แก่ หลักสูตร 6 เดือน สำหรับข้าราชการ ทหาร ตำรวจ และพนักงานองค์กรในสายงานโทรคมนาคม และ หลักสูตร 1 ปี สำหรับนักเรียนที่สำเร็จการศึกษาจากโรงเรียนกรมไปรษณีย์โทรเลข หรือจบปีที่ 2 จากโรงเรียนอาชีวศึกษาชั้นสูง แผนกวิทยุโทรคมนาคม ในตอนนั้น มีอาจารย์ชาวไทย จำนวน 10 คน และอาจารย์ชาวญี่ปุ่น จำนวน 8 คน โดยมีนักศึกษารุ่นแรกจำนวน 23 คน เดือนมิถุนายน พ.ศ. 2505 มีการปรับปรุงหลักสูตร 1 ปี เป็นหลักสูตร 3 ปีให้เทียบเท่าวิทยาลัยเทคนิคทั่วไป ซึ่งมีคุณวุฒิระดับประกาศนียบัตรวิชาชีพชั้นสูง (ปวส.)
ในวันที่ 24 เมษายน พ.ศ. 2514 ได้รับพระราชทานพระบรมราชานุญาต ให้ใช้พระนาม “พระจอมเกล้า” เป็นชื่อของสถาบันทั้ง 3 วิทยาเขต ภายใต้พระราชบัญญัติสถาบันเทคโนโลยีพระจอมเกล้า โดยมีฐานะเป็นกรม สังกัดกระทรวงศึกษาธิการ ในปีเดียวกันนั้นได้ย้ายวิทยาเขตมาอยู่ที่ลาดกระบัง ซึ่งเป็นที่ดินของทายาท ท่านเจ้าพระยาสุรวงศ์ไวยวัฒน์(วร บุนนาค หรือ เจ้าคุณทหาร) มีเนื้อที่กว่า 1000 ไร่ เรียกว่า "วิทยาเขตนนทบุรี-ลาดกระบัง" และได้รับความช่วยเหลือจากรัฐบาลญี่ปุ่นเป็นเงินกว่า 70 ล้านบาทเพื่อก่อสร้างอาคารเรียนและอื่นๆ และในวันที่ 6 มิถุนายน พ.ศ. 2515 สำนักงานคณะกรรมการข้าราชการพลเรือน (ก.พ.) ก็ได้รับรอง "ปริญญาวิศวกรรมศาสตรบัณฑิต สาขาวิชาวิศวกรรมโทรคมนาคม"
ยุคที่ 2
วันที่ 24 สิงหาคม พ.ศ. 2515 วิทยาลัยโทรคมนาคมนนทบุรี ได้รับอนุมัติให้เปลี่ยนสถานภาพเป็น “คณะวิศวกรรมศาสตร์” ต่อมาอีก 2 ปีในวันที่ 29 มิถุนายน พ.ศ. 2517 มีการโอนสังกัดของสถาบันเทคโนโลยีพระจอมเกล้า ไปสังกัดทบวงมหาวิทยาลัย ปีถัดมาคณะวิศวกรรมศาสตร์ ได้เปิดสอนในระดับปริญญาโท “หลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้า” โดยได้รับความเห็นชอบหลักสูตรในวันที่ 19 มิถุนายนในปีเดียวกันนั้น และในวันที่ 16 มิถุนายน พ.ศ. 2519 นับเป็นเกียรติประวัติสูงสุดเมื่อพระบาทสมเด็จพระเจ้าอยู่หัวและสมเด็จพระนางเจ้าพระบรมราชินีนาถได้เสด็จมาทำการเปิดวิทยาเขตลาดกระบังและได้มีการจัดงานนิทรรศการ "พระจอมเกล้าลาดกระบัง" ขึ้นในระหว่างวันที่ 16-20 มิถุนายน พ.ศ. 2519
พ.ศ. 2521 คณะวิศวกรรมศาสตร์ร่วมกับกรมวิเทศสหการและรัฐบาลญี่ปุ่น จัดการอบรมนานาชาติ หลักสูตรเทคโนโลยีโทรคมนาคมขึ้นเป็นครั้งแรก ซึ่งยังมีการจัดต่อมาในทุกๆปี นอกจากนี้ยังได้รับความช่วยเหลือจากรัฐบาลญี่ปุ่น ในสาขาวิศวกรรมไฟฟ้า คอมพิวเตอร์ โซลิดสเตท(ศูนย์วิจัยอิเล็กทรอนิกส์) และอิเล็กทรอนิกส์ และอีกก้าวที่นับเป็นจุดสูงสุดของการศึกษาคือเปิดสอนในระดับปริญญาเอก “หลักสูตรวิศวกรรมศาสตรดุษฎีบัณฑิต สาขาวิชาวิศวกรรมไฟฟ้า” เป็นแห่งแรกในประเทศไทยในปี พ.ศ. 2525และมีนักศึกษาจบหลักสูตร เป็นคนแรกในประเทศไทยในปี พ.ศ. 2529 ในปี พ.ศ. 2528 สถาบันเทคโนโลยีพระจอมเกล้าวิทยาเขตเจ้าคุณทหารลาดกระบัง ได้มีฐานะเป็นมหาวิทยาลัยอิสระ ตามพระราชบัญญัติ มีชื่อเต็มว่า "สถาบันเทคโนโลยีพระจอมเกล้าเจ้าคุณทหารลาดกระบัง" จากจุดเริ่มต้นของศูนย์ฝึกโทรคมนาคม ในปีพ.ศ. 2503 ซึ่งมีนักศึกษารุ่นแรก 23 คน คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ได้มีการพัฒนาอย่างต่อเนื่องและมุ่งมั่นที่จะผลิตบัณฑิต ทางวิศวกรรมศาสตร์ที่มีความรู้ ความสามารถและมีคุณธรรมสู่สังคมอย่างต่อเนื่อง คณะวิศวกรรมศาสตร์ได้ เปิดการเรียนการสอนให้สาขาวิชาที่หลากหลาย โดยมีการดำเนินการจัดตั้งเป็นภาควิชาต่าง ๆ ดังนี้
พ.ศ. 2503 จัดตั้งภาควิชาวิศวกรรมโทรคมนาคม พ.ศ. 2519 จัดตั้งภาควิชาวิศวกรรมไฟฟ้า พ.ศ. 2519 จัดตั้งภาควิชาอิเล็กทรอนิกส์ พ.ศ. 2519 จัดตั้งภาควิชาวิศวกรรมเครื่องกล พ.ศ. 2521 จัดตั้งภาควิชาวิศวกรรมคอมพิวเตอร์ พ.ศ. 2525 จัดตั้งภาควิชาวิศวกรรมระบบควบคุม พ.ศ. 2525 จัดตั้งศูนย์วิจัยอิเล็กทรอนิกส์ พ.ศ. 2530 จัดตั้งภาควิชาวิศวกรรมเกษตร พ.ศ. 2533 จัดตั้งภาควิชาวิศวกรรมโยธา (ชื่อเดิม ภาควิชาเทคโนโลยีการก่อสร้าง เมื่อพ.ศ. 2529) พ.ศ. 2537 จัดตั้งภาควิชาวิศวกรรมเคมี พ.ศ. 2538 จัดตั้งภาควิชาวิศวกรรมอาหาร พ.ศ. 2540 จัดตั้งโครงการภาควิชาวิศวกรรมอุตสาหการ พ.ศ. 2543 จัดตั้งภาควิชาวิศวกรรมการวัดคุม (ชื่อเดิมภาควิชาเทคโนโลยีการวัดคุมทางอุตสาหกรรม เมื่อพ.ศ. 2526) พ.ศ. 2544 จัดตั้งภาควิชาวิศวกรรมสารสนเทศ (ชื่อเดิม ภาควิชาเทคนิคอุตสาหกรรม เมื่อพุทธศักราช 2517)
ในปัจจุบัน คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เป็นคณะวิศวกรรมศาสตร์ระดับแนวหน้าของประเทศที่ได้รับการยอมรับในระดับนานาชาติ มีหลักสูตรระดับปริญญาตรี ปริญญาโทและปริญญาเอกในหลายสาขาทางวิศวกรรมศาสตร์ มีศูนย์วิจัยทางวิศวกรรมศาสตร์จำนวน 2 ศูนย์ โดยในปัจจุบัน มีคณาจารย์จำนวน 296 คน และบุคลากรที่สนับสนุนงานด้านวิชาการจำนวน 246 คน
ภาควิชาและหลักสูตร
โดยมีภาควิชาและหลักสูตรที่เปิดสอนดังนี้
สมเด็จพระราชาธิบดีกาปีลีเล ฟาวปาลา
สมเด็จพระราชาธิบดีกาปีลีเล ฟาวปาลา เป็นพระมหากษัตริย์แห่งอาณาจักรอูเวีย ซึ่งเป็นหนึ่งในสามอาณาจักรบนหมู่เกาะวาลิสและฟูตูนาองค์ปัจจุบัน ประสูติเมื่อ พ.ศ. 2483 เป็นโอรสของสมเด็จพระราชาธิบดีโตมาซิ กูลิโมเอโตเกที่ 2 เสด็จขึ้นครองราชย์เมื่อ25 มิถุนายน พ.ศ. 2551 หลังจากที่พระราชบิดาสวรรคต
เอมี แกรนต์
เอมี ลี แกรนต์ (Amy Lee Grant) เกิดเมื่อวันที่ 25 พฤศจิกายน ค.ศ. 1960 เป็นนักร้อง-นักแต่งเพลงชาวอเมริกัน เป็นนักเขียน เป็นผู้ดำเนินรายการ เป็นนักแสดงในบางโอกาส เธอมีผลงานเป็นที่รู้จักในแนวเพลงดนตรีคริสเตียนร่วมสมัย แกรนต์เกิดในออกัสตา รัฐจอร์เจีย
แกรนต์ถือเป็นผู้บุกเบิกสำคัญสำหรับแนวเพลงคริสเตียนร่วมสมัย เธอมีอิทธิพลต่อวงการเพลงคริสเตียนและวัฒนธรรมคริสเตียนอย่างมากในสหรัฐอเมริกาและที่อื่น ถือเป็นศิลปินเพลงคริสเตียนที่มียอดขายมากที่สุดตลอดกาล และถือเป็นศิลปินหญิงเดี่ยวที่มียอดขายมากที่สุดในสหรัฐอเมริกาในอันดับที่ 19 แกรนต์ยังออกอัลบั้มเพลงป็อปในช่วงกลางคริสต์ทศวรรษ 1980 มีเพลงติดท็อป 40 และติดชาร์ตอเดาต์คอนเทมโพแรรีหลายเพลงหลังจากนั้น รวมถึงมีเพลงอันดับ 1 ด้วยอย่างเพลง "Baby Baby  เธอยังมีผลงานอัลบั้มคริสต์มาสที่ประสบความสำเร็จอยู่หลายอัลบั้ม
อ้างอิง
1960
ยังดีเปอร์ตวน เบซาร์ ตวนกู มูห์ริซ
ยังดีเปอร์ตวน เบอซาร์ ตวนกู มูห์ริซ ทรงเป็นเจ้าผู้ครองนครแห่งรัฐเนอเกอรีเซิมบีลัน ประเทศมาเลเซีย องค์ปัจจุบัน ประสูติเมื่อ14 มกราคม พ.ศ. 2491 เป็นโอรสของสมเด็จพระราชาธิบดีตวนกู มูนาวีร์ อิบนี่ อัลมาร์ฮุม ตวนกู อับดุล ราห์มานกับรายา ตวนกู อัมพวน ดูราห์ บินติ อัลมาร์ฮุม เบซาร์ บูร์ฮานุดดิน เสด็จขึ้นครองราชย์เมื่อ29 ธันวาคม พ.ศ. 2551
อีซูซุ ทรูเปอร์
อีซูซุ ทรูเปอร์ (Isuzu Trooper) เป็นรถยนต์เอนกประสงค์สมรรถนะสูงขนาดกลาง (Mid-Size SUV) ผลิตโดย อีซูซุ เริ่มผลิตในปี พ.ศ. 2524 ซึ่งในขณะนั้นเป็นยุคที่กระแสของรถ SUV กำลังเติบโตในตลาดโลก และเลิกผลิตในปี พ.ศ. 2548 แบ่งวิวัฒนาการตามช่วงเวลาได้ 2 Generation (รุ่น) ดังนี้
ยังดีเปอร์ตวน เบซาร์ ตวนกู มูห์ริซ
สมเด็จพระราชาธิบดียังดีเปอร์ตวนเบอซาร์ ตวนกู มูห์ริซ ทรงอภิเษกสมรสกับรายา ตวนกู ไอชาห์ โรฮานี่ มีพระโอรสด้วยกัน 3 พระองค์
อีซูซุ ทรูเปอร์
รุ่นที่ 2 (พ.ศ. 2534-2548)
อีซูซุ ทรูเปอร์ รุ่นที่ 2 เริ่มผลิตเมื่อปี พ.ศ. 2534 รุ่นนี้เป็นรุ่นที่มีการผลิตไปให้ผู้ผลิตรถยนต์รายอื่นมากขึ้น เช่น ฮอนด้า โอเปิล วอกซ์ฮอลล์ เชฟโรเลต เนื่องจากในขณะนั้น อีซูซุได้ประกาศขยายความร่วมมือกับกลุ่มจีเอ็มและฮอนด้า ในญี่ปุ่น ทรูเปอร์จะใช้ชื่อในการทำตลาดว่า อีซูซุ บิ๊กฮอร์น (Isuzu Bighorn) มีฐานการประกอบอยู่ที่ประเทศญี่ปุ่น ,ฟิลิปปินส์และมาเลเซีย รุ่นนี้เป็นรุ่นแรกที่มีเครื่องยนต์เบนซินแบบ V6 ออกจำหน่าย โดยมีเครื่องยนต์ดีเซล 3.0 (4JX1) ,3.1 (4JG2) เทอร์โบดีเซล 4 สูบ, 3.2 และ 3.5 ลิตร มี V6 ในรุ่น 3.2 (6VD1) และ 3.5 ลิตร (6VE1) ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด
ในประเทศไทย อีซูซุ ทรูเปอร์รุ่นนี้ถือเป็นรุ่นแรกที่เข้ามาขายในประเทศไทย (นำเข้าจากญี่ปุ่น 🇯🇵) เปิดตัวเมื่อปี พ.ศ. 2535 เพื่อแข่งกับมิตซูบิชิ ป่าเจโร โตโยต้า แลนด์ ครุยเซอร์ ปราโด และฟอร์ด เอ็กซ์พลอเรอร์ และทำยอดขายได้เรื่อยๆ จนถึงปี พ.ศ. 2544 จึงเลิกขายในที่สุด
หมาป่าเคราขาว
ขนลำตัวเป็นสีแดงน้ำตาล โดยมีขนขาและหลังคอเป็นสีดำ ขนปลายหางและใต้ลำคอเป็นสีขาว ขนดำที่หลังคอเป็นขนยาวและตั้งชันได้เวลากลัวหรือต้องการแสดงความก้าวร้าว
หมาป่าเคราขาวมักอาศัยเป็นลำพัง หรือเป็นคู่ ซึ่งต่างจากสัตว์ในวงศ์หมาป่าขนาดใหญ่ชนิดอื่น ๆ ที่มักอยู่เป็นฝูง หมาป่าเคราขาวล่าสัตว์ขนาดเล็กและขนาดกลางเป็นอาหารในเวลากลางคืน เช่น สัตว์ฟันแทะ, กระต่าย และ นก นอกเหนือจากนี้ หมาป่าเคราขาวกินผลไม้และพืชอีกหลายชนิดไม่แพ้เนื้อสัตว์ หากไม่ได้กินพืช หมาป่าเคราขาวจะเป็นโรคนิ่วได้
หมาป่าเคราขาวที่อาศัยอยู่ในทุ่งหญ้าเซอราโด ของบราซิล มีพฤติกรรมชอบกินผลของโลบิรา (Solanum lycocarpum) มาก และเมื่อกินแล้วจะถ่ายมูลลงบนยอดจอมปลวกเล็ก ๆ ที่ขึ้นในทุ่งหญ้าเซอราโด ซึ่งในมูลนั้นจะมีเมล็ดของโลบิราอยู่ด้วย ซึ่งจะงอกเป็นต้นโลบิราขึ้นมาบนจอมปลวกนั้น เป็นเหตุให้ต้นโลบิราในทุ่งหญ้าเซอราโด มักขึ้นอยู่บนยอดจอมปลวกขนาดเล็ก
ในปัจจุบัน หมาป่าเคราขาวมีจำนวนลดลง เนื่องจากถูกล่าจากมนุษย์ และติดเชื้อโรคจากสุนัขบ้าน หมาป่าเคราขาวเป็นสัตว์ในบัญชีหมายเลข ๒ ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (CITES) โดยห้ามส่งออกหรือนำเข้าโดยปราศจากใบอนุญาต ซึ่งรวมถึงประเทศไทย ตามประกาศกระทรวงทรัพยากรธรรมชาติและสิ่งแวดล้อม
สถาบันการอาชีวศึกษาเกษตรภาคเหนือ
สถาบันการอาชีวศึกษาเกษตรภาคเหนือ (Northern Institute of Vocational Education In Agriculture) เป็นสถาบันอุดมศึกษาด้านวิชาชีพแลเทคโนโลยี ในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของวิทยาลัยเกษตรและเทคโนโลยีกลุ่มภาคเหนือ เพื่อทำหน้าที่ผลิตปัญญาชนด้านเกษตรกร ซึ่งเป็นรากฐานของประเทศไทย และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรี (สายปฏิบัติการ) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.)
ประวัติ
วันที่ 9 พฤษภาคม 2556 กระทรวงศึกษาธิการ ประกาศกฎกระทรวง เรื่อง "การรวมสถานศึกษาอาชีวศึกษา เพื่อจัดตั้งสถาบันการอาชีวศึกษาเกษตร พ.ศ. 2556"
โดยให้จัดตั้งสถาบันการอาชีวศึกษาเกษตรออกเป็น 4 แห่ง ประกอบด้วย ดังต่อไปนี้
หลักสูตร
สถาบันการอาชีวศึกษาเกษตรภาคใต้ ได้รับอนุมิติให้เปิดสอนหลักสูตรปริญญาตรีสายเทคโนโลยีหรือสายปฏิบัติการ จากกระทรวงศึกษาธิการ เปิดสอนดังนี้
รอชิด บิน อะฮ์หมัด อัลมูอัลลาที่ 3
รอชิด บิน อะฮ์หมัด อัลมูอัลลาที่ 3 ทรงเป็นเจ้าผู้ครองนครแห่งรัฐอุมม์อัลไกไวน์ สหรัฐอาหรับเอมิเรตส์องค์ปัจจุบัน ประสูติเมื่อปี พ.ศ. 2475 เป็นโอรสของอาห์หมัด บิน ราชิด อัลมูอัลลา เจ้าผู้ครองนครองค์ก่อน เสด็จขึ้นครองราชย์เมื่อ 21 กุมภาพันธ์ พ.ศ. 2524 และสวรรคตที่กรุงลอนดอน เมื่อวันที่ 2 มกราคม พ.ศ. 2552 เป็นผลให้ สะอูด บิน รอชิด อัลมูอัลลา ขึ้นเป็นกษัตริย์ในเวลาต่อมา
เจ้าราชดนัย (ยอดฟ้า ณ น่าน)
รองอำมาตย์เอก ร้อยตำรวจเอก เจ้าราชดนัย (น้อยยอดฟ้า ณ น่าน) หรือ เจ้าน้อยยอดฟ้า ณ น่าน เจ้าราชดนัยแห่งนครน่าน อดีตพระยาราชบุตรแห่งนครแพร่ และเป็นราชโอรสในพระเจ้าสุริยพงษ์ผริตเดช เจ้าผู้ครองนครน่าน องค์ที่ 63 กับแม่เจ้ายอดหล้า
พระประวัติ
เจ้าราชดนัย (ยอดฟ้า ณ น่าน) หรือ เจ้าน้อยยอดฟ้า ณ น่าน เป็นราชโอรสในพระเจ้าสุริยพงษ์ผริตเดช เจ้าผู้ครองนครน่าน องค์ที่ 63 กับแม่เจ้ายอดหล้า มีเชษฐา-เชษฐภิคินี ร่วมเจ้ามารดารวม 13 องค์ คือ
เจ้าน้อยยอดฟ้า เสกสมรสกับเจ้าหญิงสุพรรณวดี เทพวงศ์ ราชธิดาในเจ้าพิริยเทพวงษ์ เจ้าผู้ครองนครแพร่องค์สุดท้าย กับแม่เจ้าบัวไหล เจ้าน้อยยอดฟ้า มีตำแหน่งเดิมเป็น พระยาราชบุตร พระยาราชบุตรนครแพร่ และรับราชการเป็นนายตำรวจอยู่ในเมืองนครแพร่ มียศเป็น  ร้อยตำรวจเอกพระยาราชบุตร  ต่อมาปีพ.ศ. 2446 ภายหลังจากกิดความไม่สงบขึ้นในเมืองนครแพร่ พระเจ้าสุริยพงษ์ผริตเดช เจ้าผู้ครองนครน่าน เจ้าบิดาได้ขอย้ายพระยาราชบุตรไปรับราชการที่เมืองนครน่าน และขอรับพระราชทานสัญญาบัตรเป็น เจ้าราชดนัย เจ้าราชดนัยแห่งนครน่าน ท่านจึงได้พาครอบครัวไปพำนักอยู่นครน่าน จึงกระทั่งถึงวันที่ 2 มีนาคม พ.ศ. 2460 เจ้าราชดนัยป่วยเป็นโรคฝีในปอด ถึงแก่กรรมเมื่อชนมายุได้ 47 ปี
พระยศ
เจ้าราชดนัย (ยอดฟ้า ณ น่าน) ได้รับพระราชทานสัญญาบัตรบรรดาศักดิ์ ดังนี้
เหตุการณ์กบฎเงี้ยวปล้นเมืองแพร่
ในปี พ.ศ. 2445 ได้เกิดความไม่สงบขึ้นในเมืองนครแพร่ โดยพวกไทใหญ่หรือเงี้ยวที่ได้เข้ามาอยู่อาศัยในเมืองนครแพร่  และทำมาหากินในการขุดพลอย ประเภทพลอยไพลินที่ตำบลบ่อแก้ว อำเภอเด่นชัย จังหวัดแพร่ในปัจจุบัน ได้ทำการก่อจลาจลในเมืองแพร่เมื่อวันที่ 25 กรกฎาคม พ.ศ. 2445 จากเหตุการณ์ครั้งนี้ เจ้าหลวงนครแพร่ถูกกล่าวหาว่าคบกับพวกเงี้ยว เจ้าพิริยเทพวงษ์จึงต้องเสด็จหรีภัยการเมืองไปประทับเมืองหลวงพระบาง ประเทศลาว  และได้พำนักอยู่ที่นั่นจนกระทั่งพิราลัยในปี พ.ศ. 2455 ส่วนเจ้านายองค์อื่น ๆ ถูกถอดยศศักดิ์ ถูกควบคุมลงไปกักตัวไว้ที่กรุงเทพฯ และให้ชดใช้ค่าเสียหายต่าง ๆ ร่วมถึงพระยาราชบุตร (เจ้าน้อยยอดฟ้า ณ น่าน) ก็ถูกถอดยศศักดิ์ ริบทรัพย์สมบัติ ให้ชดใช้ค่าเสียหายต่าง ๆ และให้ย้ายออกจากนครแพร่ ภายหลังเจ้าพระยาสุรศักดิ์มนตรี มีคำสั่งให้ร้อยตำรวจเอกพระยาราชบุตรนำกองกำลังตามขึ้นไปตีพวกโจรเงี้ยวที่แตกไปอยู่ตำบลสะเอียบ ซึ่งร้อยตำรวจเอกเพระยาราชบุตรก็สามารถกระทำงานที่มอบหมายสำเร็จ คือตีพวกกองโจรเงี้ยวจนแตกพ่ายไป ได้ริบทรัพย์จับเชลยกลับมาเป็นจำนวนมาก อันเป็นวิธีสร้างความดีลบล้างความผิดเพื่อหลีกเลี่ยงการประหารชีวิตเพราะสยามไม่ประสงค์จะให้กระทบกระเทือนใจเจ้านายเมืองเหนือ โดยเฉพาะอย่างยิ่งพระยาราชบุตรเป็นราชโอรสในพระเจ้าสุริยพงษ์ผริตเดช เจ้าผู้ครองนครน่าน ต่อมาปี พ.ศ. 2446 เจ้าบิดาได้ขอย้ายพระยาราชบุตรไปรับราชการที่เมืองนครน่าน และขอรับพระราชทานสัญญาบัตรเป็น “เจ้าราชดนัย” อันเป็นตำแหน่งใหม่ที่ไม่เคยมีมาก่อน ซึ่งพระบาทสมเด็จพระจุลจอมเกล้าเจ้าอยู่หัว ทรงเห็นชอบด้วย
ธิดา
เจ้าราชดนัย (ยอดฟ้า ณ น่าน) สมรสกับเจ้าสุพรรณวดี เทพวงศ์ โดยเจ้าพิริยเทพวงษ์ได้ไปสู่ขอตามประเพณีล้านนาในปี พ.ศ. 2439 มีธิดา 2 คน คือ
โดยธิดาทั้งสองคือสายสัมพันธ์สองแผ่นดินแห่งนครแพร่ และนครน่าน
ทำดีให้พ่อดู
ทำดีให้พ่อดู เป็นโครงการพิเศษโดย บริษัท ทรู คอร์ปอเรชั่น จำกัด (มหาชน) เพื่อเฉลิมพระเกียรติ พระบาทสมเด็จพระเจ้าอยู่หัว รัชกาลที่ ๙ เนื่องในโอกาสฉลองครองสิริราชสมบัติ ครบ ๖๐ ปี เชิญชวนให้ประชาชนร่วมแสดงความตั้งใจทำความดีผ่านตู้ “ทำดีให้พ่อดู” โดยนำนวัตกรรมการสื่อสารมาเป็นสื่อถ่ายทอดความตั้งใจทำดี ต่อมาในปี ในปี พ.ศ. 2550ได้มีการสานต่อโครงการ เนื่องในโอกาสที่พระบาทสมเด็จพระเจ้าอยู่หัว รัชกาลที่ ๙ ทรงเจริญพระชนมพรรษา 80 พรรษา โดยได้มีการสร้างสรรค์โครงการ "ทำดีให้พ่อดู : 12 V 12 ความดีเพื่อพ่อ" เป็นรายการเรียลลิตี้โชว์ ตามติดนักล่าฝันจากรายการทรู อะคาเดมี่ แฟนเทเชีย ในซีซั่นที่ 1 ถึง 3 ในการปฏิบัติภารกิจเพื่อสังคม 12 โครงการ โดยแบ่งผู้ปฏิบัติภารกิจตามสายรหัส V1-V12 ของแต่ละซีซั่น พร้อมทั้งอาสาสมัครบุคคลทั่วไปที่จะร่วมกันสร้างสรรค์ความดี
โครงการ 12 V 12 ความดีเพื่อพ่อ (2549)
V1 : มูลนิธิรักษาสุนัขจรจัด (สัตว์เลี้บง) ผู้ปฏิบัติภารกิจ จีน-ลูกตาล2-ต้า ภารกิจ ความรัก มีเมตตากรุณาต่อกัน ช่วยเหลือเกื้อกูลกันและพัฒนาชีวิตให้มีความสุข ทั้ง 3 คนดูแลสุนัขจรจัดที่ต้องการความช่วยเหลือ ออกอากาศ 3 มี.ค.2550
V2 : ครูอาสา (การศึกษา) ผู้ปฏิบัติภารกิจ วิทย์-เปรี้ยว-เพชร ภารกิจ มอบการศึกษาให้กับอนาคตของชาติ ด้วยการเป็นครูอาสาที่โรงเรียน วัดสมุทรธาราม จังหวัดเพชรบุรี ออกอากาศ 24 มี.ค.2550
V3 : บ้านพักคนชรา (ผู้สูงอายุ) ผู้ปฏิบัติภารกิจ แนน-ว่าน2-แอปเปิ้ล+เชอรี่ ภารกิจ ความกตัญญู รู้คุณเป็นสิ่งล้ำค่าให้ทั้ง4คนรับรู้ถึงจิตใจของคนชรา ด้วยการเป็นอาสาสมัครประจำสถานสงเคราะห์คนชรา เป็นเวลา 3 วัน 2 คืน และทำให้ความสุขนั้นเป็นจริง ออกอากาศ 3 ก.พ.2550
V4 : ป่าชายเลน (สิ่งแวดล้อม) ผู้ปฏิบัติภารกิจ เค-อ๊อฟ2-ซาร่า ภารกิจ อนุรักษ์ป่าชายเลน ปลูกต้นโกงกาง 6,000 ต้นให้สำเร็จ ออกอากาศ 7 เม.ย.2550
V5 : แพทย์อาสา (สาธารณสุข) ผู้ปฏิบัติภารกิจ จุ้มจิ้ม-มิว-มิ้น ภารกิจ ดูแลผู้ห่างไกลร่วมกับหน่วยแพทย์เคลื่อนที่ พอ.สว.เพื่อให้ชาวบ้านได้รับประโยชน์มากที่สุด ออกอากาศ 10 มี.ค.2550
V6 : รับบริจาคดวงตา (คนพิการ) ผู้ปฏิบัติภารกิจ อ๊อฟ1 พัดชา ตูน ภารกิจ รู้จักการเป็นผู้ให้ ร่วมแบ่งปันน้ำใจ แด่ผู้พิการทางสายตา กับการมอบแสงสว่าง ให้กลับคืนมาอีกครั้ง ด้วยการขอรับบริจาคดวงตาจำนวน 800 คู่ เพื่อมอบให้กับศูนย์ดวงตาสภากาชาดไทย ออกอากาศ 17 ก.พ.2550
V7 : หน่วยอาสากู้ภัย (สังคม) ผู้ปฏิบัติภารกิจ น้ำตาล-กุ๊กไก่-โด่ง ภารกิจ เสียสละเพื่อสังคม อุทิศตนกับหน่วย อปพร. ออกอากาศ 17 มี.ค.2550
V9 : สืบสานวัฒนธรรมไทย (วัฒนธรรมไทย) ผู้ปฏิบัติภารกิจ ซีแนม-พาส-ก้อ ภารกิจ ทั้ง 3 คน สืบสานและสร้างสรรค์ศิลปวัฒนธรรมไทย ผ่านเครื่องดนตรีพื้นบ้านอีสาน ในระยะเวลา 2คืน 3วันให้สำเร็จ ออกอากาศ 27 ม.ค.2550
V10 : เด็กด้อยโอกาส ผู้ปฏิบัติภารกิจ ปอ-โอ๋-ลูกตาล3 ภารกิจ ความรัก ความเข้าใจและให้โอกาส ร่วมแบ่งปันความรักและโอกาส แก่เด็กด้อยโอกาส ณ.บ้านโฮมฮัก จังหวัด ยโสธร เป็นเวลา 3 วัน 2 คืน ออกอากาศ 30 มี.ค.2550
V11 : ปฏิบัติธรรม บำรุงศาสนา (ศาสนา) ผู้ปฏิบัติภารกิจ แหม่ม-มาย-บรูน่า ภารกิจ อุทิศชีวิต 3 วัน 2 คืน ทุกวินาที เพื่อศาสนา ออกอากาศ 10 ก.พ.2550
V12 : ผู้ประสบภัยน้ำท่วม (อุทกภัย) ผู้ปฏิบัติภารกิจ นุ่น-โจ-ตุ้ย ภารกิจ ซึมซับ รับรู้ ฟื้นฟูผู้ประสบภัยให้ดีดังเดิม ออกอากาศ 20 ม.ค.2550
กีฏวิทยาการสัตวแพทย์
กีฏวิทยาทางสัตวแพทย์ (Veterinary Entomology) เป็นการศึกษาชนิดสัณฐานวิทยา ชีววิทยา การป้องกันกำจัดแมลง เห็บ ไร และสัตว์ขาปล้องชนิดอื่น ๆ ที่ทำให้เกิดโรค หรือนำเชื้อโรคสู่สัตว์ทั่วไปปศุสัตว์ รวมทั้งชนิดวงจรการทำให้เกิดโรค และแนวทางการควบคุมปรสิตสาเหตุของโรคสัตว์ ซึ่งมีสัตว์ดังกล่าวเป็นพาหะ
พ.ศ. 2481
พุทธศักราช 2481 ตรงกับปีคริสต์ศักราช 1938
กีฏวิทยาสิ่งแวดล้อม
กีฏวิทยาสิ่งแวดล้อม (Environmental Entomology) เป็นการศึกษา ระบบนิเวศ ความสัมพันธ์ระหว่างแมลงกับสิ่งแวดล้อมทั้งที่มีชีวิตและไม่มีชีวิต บทบาทแมลงต่อสมดุลทางธรรมชาติ การอนุรักษ์แมลงและสิ่งแวดล้อม รวมทั้งการใช้แมลงเป็นตัววัดดัชนีคุณภาพทางสิ่งแวดล้อม
สมเด็จพระราชาธิบดีเปเตโล วิเคนา
สมเด็จพระราชาธิบดีเปเตโล วิเคนา เป็นพระมหากษัตริย์แห่งอาณาจักรอาโล วาลิสและฟูตูนาองค์ปัจจุบัน โดยการสืบตำแหน่งผู้ปกครองอาณาจักรตามประเพณี ประสูติเมื่อพ.ศ. 2486 เป็นโอรสของสมเด็จพระราชาธิบดีโซอาเน ปาติตา มาอิตูกู พระมหากษัตริย์อาโลองค์ก่อน เสด็จขึ้นครองราชย์เมื่อ6 พฤศจิกายน พ.ศ. 2552 ต่อจากพระบิดา
แอนโทนี บลิงเคน
แอนโทนี จอห์น บลิงเคน (Antony John Blinken) เป็นนักการทูตและเจ้าหน้าที่รัฐบาลชาวอเมริกัน ดำรงตำแหน่งรัฐมนตรีว่าการกระทรวงการต่างประเทศคนที่ 71 ตั้งแต่เดือนมกราคม ค.ศ. 2022 เขาเคยเป็นรองที่ปรึกษาความมั่นคงแห่งชาติระหว่างปี 2013 ถึง 2015 และเป็นรัฐมนตรีช่วยว่าการกระทรวงการต่างประเทศระหว่างปี 2015 ถึง 2017 ภายใต้ประธานาธิบดีบารัค โอบามา
ซัมซุง กาแลคซีโฟลด์
ซัมซุง กาแลคซีโฟลด์ (Samsung Galaxy Fold) เป็นสมาร์ตโฟนที่จะเกิดขึ้น ประกาศโดยซัมซุงที่งานซัมซุง กาแลคซี อันแพ็จเกจ เมื่อวันที่ 20 กุมภาพันธ์ ค.ศ. 2019
จอแสดงผล
จอแสดงผลของซัมซุง กาแลคซีโฟลด์ เป็นจอแสดงผลชนิดโอแอลอีดี ส่วนแรกมีขนาด 4.8 นิ้ว (122 มิลลิเมตร) เมื่อเปิดออกมา จะมีขนาด 7.3 นิ้ว (185 มิลลิเมตร) โดยซัมซุงเรียกจอแสดงผลชนิดนี้ว่า 'อินฟินิตีเฟล็กซ์'
ธนพล พีชะพัฒน์
ธนพล พีชะพัฒน์ (เกิด 11 กุมภาพันธ์ พ.ศ. 2534) ชื่อเล่น ปั้น เป็นนักแสดงชาวไทย จบการศึกษาจากสถาบันเทคโนโลยีนานาชาติสิรินธร หรือที่คนทั่วไปรู้จักในชื่อ วิศวะอินเตอร์ มหาวิทยาลัยธรรมศาสตร์ (SIIT)
เข้าสู่วงการบันเทิงด้วยการชักชวนจาก ศุภชัย ศรีวิจิตร (เอ) ปัจจุบันเป็นนักแสดงของ สถานีวิทยุโทรทัศน์ไทยทีวีสีช่อง 3 เริ่มมีผลงานที่เป็นที่รู้จักจากละครเรื่องแรก ใต้เงาจันทร์ รับบท เก็ท ในปี พ.ศ. 2558 และเป็นที่รู้จักมากขึ้นจากบท ปั๊ม ในละครเรื่องพ่อยุ่งลุงไม่ว่าง พ.ศ. 2560
พระเจ้าบรมวงศ์เธอ กรมหลวงนครไชยศรีสุรเดช
จอมพล พระเจ้าบรมวงศ์เธอ กรมหลวงนครไชยศรีสุรเดช (7 พฤศจิกายน พ.ศ. 2419 - 4 กุมภาพันธ์ พ.ศ. 2457) เป็นหนึ่งในพระราชโอรสกลุ่มแรกในพระบาทสมเด็จพระจุลจอมเกล้าเจ้าอยู่หัวที่ทรงไปศึกษาต่อในทวีปยุโรป เมื่อกลับมาประเทศไทยทรงเข้ารับราชการในกองทัพบกและกระทรวงกลาโหมในตำแหน่งต่าง ๆ และทรงเป็นจอมพลพระองค์ที่ 2 ของกองทัพบกสยาม พระองค์ทรงเป็นต้นราชสกุล "จิรประวัติ"
พระกำเนิด
จอมพล พระเจ้าบรมวงศ์เธอ กรมหลวงนครไชยศรีสุรเดช มีพระนามเดิมว่า พระเจ้าลูกยาเธอ พระองค์เจ้าจิรประวัติวรเดช เป็นพระราชบุตรลำดับที่ 18 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาทับทิม พระสนมเอก (ธิดาของพระยาอัพภันตริกามาตย์ (ดิศ โรจนดิศ)) เมื่อวันที่ 7 พฤศจิกายน พ.ศ. 2419 ในพระบรมมหาราชวัง ทรงมีพระกนิษฐาและพระกนิษฐภาดา ร่วมเจ้าจอมมารดาเดียวกัน 3 พระองค์ คือ
การศึกษา
พระเจ้าลูกยาเธอ พระองค์เจ้าจิรประวัติวรเดช ทรงสำเร็จการศึกษาชั้นต้นที่โรงเรียนพระตำหนักสวนกุหลาบ เป็นพระราชโอรสกลุ่มแรกในพระบาทสมเด็จพระจุลจอมเกล้าเจ้าอยู่หัว ที่ทรงไปศึกษาต่อในทวีปยุโรป เมื่อ พ.ศ. 2428 พร้อมกัน 4 พระองค์ คือ
พระเจ้าลูกยาเธอ พระองค์เจ้าจิรประวัติวรเดช ทรงศึกษาวิชาทหาร ที่ประเทศเดนมาร์ก เมื่อ พ.ศ. 2434 - 2437 ได้รับพระราชทานพระยศเป็นนายร้อยตรีแห่งกองทัพบกเดนมาร์ก จากนั้นทรงเข้าศึกษาในโรงเรียนชั้นสูงสำหรับนายทหารทั่วไป เมื่อทรงสอบวิชาทหารปืนใหญ่ได้แล้ว ใน พ.ศ. ๒๔๓๙ จึงออกไปฝึกราชการอยู่ในกรมทหารปืนใหญ่สนามของประเทศเดนมาร์กในการนี้ได้โปรดเกล้าฯ พระราชทานพระยศ ร้อยเอก เมื่อวันที่ 3 เมษายน พ.ศ. 2439
รับราชการ
เสด็จกลับประเทศไทยเมื่อ พ.ศ. 2440 เข้ารับราชการในกองทัพบกและกระทรวงกลาโหม ทรงดำรงตำแหน่งผู้บัญชาการกรมยุทธนาธิการ, ปลัดกองทัพบก, เสนาธิการทหารบก และเสนาบดีกระทรวงกลาโหม ทรงเป็นจอมพลพระองค์ที่สองของกองทัพบกสยาม
ขณะดำรงตำแหน่งเสนาบดีกระทรวงกลาโหมได้ทรงปรึกษากับสมเด็จพระอนุชาธิราช เจ้าฟ้าฯ กรมหลวงพิษณุโลกประชานาถ เสนาธิการทหารบก ถึงความจำเป็นที่ประเทศไทยจะต้องมีเครื่องบินไว้ใช้ป้องกันประเทศ เหมือนอย่างอารยประเทศ และริเริ่มจัดตั้งกองบินทหารบก ซึ่งในเวลาต่อมาได้พัฒนาเป็นกองทัพอากาศไทย ถึงวันที่ 11 พฤศจิกายน พ.ศ. 2454 โปรดให้เลื่อนเป็นพระเจ้าพี่ยาเธอ กรมหลวงนครไชยศรีสุรเดช ทรงศักดินา 15000 และได้รับพระบรมราชานญาตให้แต่งเครื่องยศขุนตำรวจเอก ในกรมพระตำรวจเป็นกรณีพิเศษเมื่อวันที่ 12 มกราคม พ.ศ. 2456 หรือก่อนสิ้นพระชนม์เพียง 22 วัน
สิ้นพระชนม์
จอมพล พระเจ้าพี่ยาเธอ กรมหลวงนครไชยศรีสุรเดช ได้กราบถวายบังคมลาไปรักษาพระองค์และได้เสด็จออกจากพระนครที่ท่าราชวรดิษฐ์เมื่อย่ำรุ่งของวันที่ 11 มกราคม รัตนโกสินทรศก 130 หรือตรงกับปี พ.ศ. 2454 จากนั้นเมื่อพระอาการดีขึ้นจึงได้เสด็จนิวัติพระนคร กระทั่งสิ้นพระชนม์เมื่อวันที่ 4 กุมภาพันธ์ พ.ศ. 2457 เวลา 22:43 น. ที่ วังมหานาค สิริพระชันษา วันต่อมา เวลา 14:00 น. พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินโดยกระบวนรถม้าไป ณ วังพระเจ้าพี่ยาเธอ กรมหลวงนครไชยศรีสุรเดช พระราชทานน้ำสรงพระศพ ทรงสวมพระชฎาพระราชทาน เจ้าพนักงานเชิญพระศพขึ้นประดิษฐานบนพระแท่นแว่นฟ้าสองชั้น ประกอบพระโกศกุดั่นใหญ่ (พระราชทานพระเกียรติยศเป็นกรณีพิเศษ) แวดล้อมด้วยเครื่องสูง 5 ชั้น แล้วทรงทอดผ้าไตร พระสงฆ์มีสมเด็จพระมหาวีรวงศ์ (ยัง เขมาภิรโต) เป็นประธานสวดสดับปกรณ์ พระราชทานเครื่องประโคมประจำพระศพ พระพิธีธรรมสวดพระอภิธรรมมีกำหนด 3 เดือน
พระโอรส-พระธิดา
พระเจ้าบรมวงศ์เธอ กรมหลวงนครไชยศรีสุรเดช ทรงได้รับพระราชทานวังมหานาคจากสมเด็จพระพุทธเจ้าหลวงให้เป็นที่ประทับของพระองค์และเจ้าจอมมารดาทับทิมสึบมา ทรงเป็นต้นราชสกุล จิรประวัติ
พระเจ้าบรมวงศ์เธอ กรมหลวงนครไชยศรีสุรเดช เสกสมรสกับหม่อมเจ้าหญิงประวาศสวัสดี จิรประวัติ (ราชสกุลเดิม : โสณกุล ) (25 ธันวาคม พ.ศ. 2426 - 11 ธันวาคม พ.ศ. 2445) เมื่อวันที่ 12 สิงหาคม พ.ศ. 2441 มีพระราชธิดา คือ
และหลังจากที่ชายาพระองค์แรกได้สิ้นชีพตักษัยลง จึงทรงเสกสมรสใหม่กับหม่อมเจ้าหญิงสุมนมาลย์ จิรประวัติ (ราชสกุลเดิม : โสณกุล) เมื่อวันที่ 28 เมษายน พ.ศ. 2447 ซึ่งหม่อมเจ้าหญิงสุมนมาลย์ (14 เมษายน พ.ศ. 2431 - 21 กุมภาพันธ์ พ.ศ. 2482) เป็นพระขนิษฐาร่วมพระบิดามารดาเดียวกันกับหม่อมเจ้าหญิงประวาศสวัสดี โดยเสด็จในกรมหลวงนครไชยศรีและหม่อมเจ้าหญิงสุมนมาลย์ทรงมีพระโอรสด้วยกัน 2 พระองค์ คือ
พระอิสริยยศ
ภายหลังสิ้นพระชนม์
ปีศาจ (พันธุ์แมว)
แมวปีศาจ แมวชนิดนี้มีรูปร่างตัวผอม หนังเหี่ยวยาน หางขอด นัยน์ตาสีแดง เมื่อคลอดลูกออกมามันจะกินลูกตัวเองอย่างโหดเหี้ยม
ข้อมูลอ้างอิง
แมวไทย
สวาด
สวาด หรือภาษาถิ่นทางภาคใต้เรียกว่า หวาด หรือ ตามั้ด มะกาเลิง   เป็นไม้เลื้อย  พบทั่วไปในเขตร้อน  ประเทศไทยพบมากตามป่าละเมาะใกล้ทะเล
ใบสวาดมีสรรพคุณเป็นยาขับลม แก้จุกเสียด ผลใช้แก้กระษัย ยอดบดกรองเอาแต่น้ำ แก้ไข้ ถ่ายพยาธิ รากดองกับเหล้าขาวใช้แก้พยาธิ ในสมัยก่อน เด็ก ๆ นำมาใช้เล่นหมากเก็บ
แดวู นิวบีรา
แดวู นิวบีรา (Daewoo Nubira) เป็นรถยนต์นั่งขนาดเล็ก (Compact Car) รุ่นแรกที่ผลิตโดย แดวู เริ่มผลิตในปี พ.ศ. 2540 ใช้รหัสว่า J100 ภายหลังได้เปลี่ยนไปใช้รหัส J150 หลังจากไมเนอร์เชนจ์แล้ว ใช้ระบบขับเคลื่อนล้อหน้า มีฐานการประกอบที่ประเทศเกาหลีใต้ ,โรมาเนีย ,อียิปต์ ,ยูเครน ,โปแลนด์และเวียดนาม มีตัวถัง 3 แบบคือ ซีดาน 4 ประตู แฮทช์แบค 5 ประตูและสเตชันวากอน 5 ประตู เครื่องยนต์จะมีแบบเดียวคือ 2.0 ลิตร ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด ไมเนอร์เชนจ์ในปี พ.ศ. 2543 ก่อนยุติการผลิตในปี พ.ศ. 2545
ในประเทศไทย แดวู นิวบีรา ถือว่าเป็น 1 ใน 3 ของรถยนต์ที่บริษัท ไทยแดวูมอเตอร์เซลส์ จำกัด ซึ่งก็คือแดวู ลาโนส และแดวู เลกันซามีแผนจะเข้ามาเปิดตัวในประเทศไทย แต่ด้วยสภาพเศรษฐกิจในขณะนั้น ทำให้ยังไม่ทันได้เปิดตัวก็ต้องพับแผนไปก่อน ทำให้สามารถเปิดตัวได้เพียงรุ่นเดียว คือแดวู ลาโนส นั่นเอง
เจ้าชายลูกบ๊วย
เจ้าชายลูกบ๊วย  เป็นการ์ตูนญี่ปุ่นผลงานของฟูจิโกะ ฟูจิโอะ ในปี พ.ศ. 2512 (ค.ศ. 1969)
เนื้อเรื่อง
เจ้าชายลูกบ๊วยของนี้เป็นเรื่องเกี่ยวกับชาวดาวอุเมะ (บ๊วย ในภาษาญี่ปุ่น) ที่มีวิทยาการล้ำสมัยกว่ามนุษย์โลกมากนัก แต่มีอยู่วันหนึ่งดาวได้เกิดระเบิดและประชาชนก็ได้หนีออกจากดาวด้วยไหซึ่งเป็นพาหนะที่มีข้างในกว้างขวาง ทั้งพระราชา พระราชินี และเจ้าชายได้หนีมายังโลก ได้มาอาศัยอยู่กับครอบครัวเล็กแห่งหนึ่งในประเทศญี่ปุ่น
มาสค์ไรเดอร์ เซโรนอส
มาสค์ไรเดอร์ เซโรนอส เป็นคาเมนไรเดอร์คนที่ 2 ในซีรีส์มาสค์ไรเดอร์เดนโอ
ซากุราอิ ยูโตะ
ชายหนุ่มผู้มีชื่อและนามสกุลเหมือนกับชายลึกลับ ปรากฏตัวอย่างกะทันหันต่อหน้าเรียวทาโร่ และ ฮานะ ที่กำลังสงสัยในเรื่องของซากุราอิ ยูโตะ (ชายลึกลับ), ซากุราอิ ยูโตะ (เซโรนอส) มีนิสัยรักสนุก ชื่นชอบในการกลั่นแกล้งคนรวมไปถึงกลั่นแกล้งเดเนบ อิมาจินคู่หูของตน (ทั้งการทุบต่อย เตะตี หรือแม้แต่ไถเงิน) แต่มีข้อเสียคือ เป็นคนเอาแต่ใจตนเอง (มากกว่าริวทารอส) ชอบใช้กำลังเมื่อไม่พอใจ ปากร้ายได้ทุกเวลา งอนเหมือนเด็ก เมื่อถึงเวลาอาหารก็จะกินได้หมดยกเว้น เห็ดหอม แถมมักจะถูกคนลืมอยู่บ่อยๆ เพราะหลังยูโตะได้ใช้การ์ดสีแดงมากเกินไป
หิณโทษ
แมวหิณโทษ แมวเพศเมียอีกชนิดที่ไม่ควรเลี้ยง แม้ว่าจะมีลักษณะดี ขนสวยงาม เข้ากับเจ้าของได้ดี แต่มีข้อเสียคือ ยามตั้งท้องครั้งใด ลูกแมวมักจะตายในท้องเสมอ ใครเลี้ยงไว้จะนำภัยพิบัติมาสู่บ้าน
หลิว ซื่อห่วย
หลิว ซื่อห่วย เธอมีชื่อในภาษาอังกฤษว่า แม๊กกี้ เล่า   เธอคือนักแสดงหญิง และ นักร้องชาวฮ่องกง เธอมีผลงานเด่นคือ New Police Story, The Twins Effect,  The Myth โดยทั้งสามเรื่องนี้เธอร่วมแสดงกับ เฉินหลง
อเมทริน
อเมทริน (ametrine) เป็นแร่รัตนชาติที่มีสีม่วงปนเหลือง โดยมีส่วนผสมของควอตซ์ และเกิดจากการผสมของแอเมทิสต์ และซิทริน
เชื่อกันว่าอมิทรินพบครั้งแรกในทวีปยุโรป โดยเป็นของขวัญที่ราชินีสเปนได้รับ
อเมทริน (Ametrine) เป็นหินที่มีสีม่วงปนเหลือง เป็นหินที่ช่วยปรับสมดุลการโน้มน้าว ปรับตัวเข้าหากัน ขจัดความขัดแย้ง ปรับสมดุลชองจิตใจ ผู้อยู่รอบข้าง เสริมความเจริญรุ่งเรืองมั่งคั่ง เหมาะกับคนที่พักฟื้นจากการเจ็บป่วยหรืออุบัติเหตุ จะทำงานรวมกับจิตใจ ในการกระตุ้นให้ร่างกายแข็งแรง ช่วยให้รู้สึกผ่อนคลาย ชำระล้างพลังลบ และกำจัดความมีอคติช่วยเสริมสร้างความสมดุล และลบล้างความขัดแย้งระหว่างผู้คน นอกจากนั้น ยังเสริมสร้างความมั่งคั่งร่ำรวย ให้กับผู้สวมใส่ ช่วยให้ผู้ป่วยที่เจ็บไข้หรือได้รับอุบัติเหตุฟื้นตัวได้เร็วขึ้น โดยทำงานร่วมกับจิตใจ และกระตุ้นให้ร่างกายแข็งแรงขึ้น
ด้านร่างกาย เหมาะกับผู้ที่อยู่ในระยะพักฟื้นจากการเจ็บป่วย หรือจากอุบัติเหตุ ต้องใช้เวลานาน กว่าร่างกายจะแข็งแรง และต้องใช้เวลาทำใจกับการที่สภาพร่างกายบอบช้ำ ไม่สามารถทำอะไรได้ อย่างที่เคยทำ อเมทริน จะทำงานร่วมกับจิตใจ ในการกระตุ้นให้ร่างกาย แข็งแรงเร็วขึ้น
วิธีใช้  นำมาวางไว้บนโต๊ะทำงาน หรือในบ้านที่ผู้คนมีการขัดแย้งกัน พกติดตัวไว้ ขณะเผชิญหน้ากับคนที่ไม่เข้าใจ วางไว้ข้างหมอน ขณะพักฟื้น จากการเจ็บป่วยอยู่ อเมทรินจะมีพลังในการประสานและโน้วน้ามและรักษา อย่างน่าอัศจรรย์
จัดอยู่ในอัญมณีตระกูลควอตซ์ เป็นหินที่มีสีม่วงปนเหลือง
เทศบาลตำบลท่าแพ
เทศบาลตำบลท่าแพ เทศบาลตำบลท่าแพ ตั้งอยู่ที่ 99 ถนนวิริยานุศาสตร์ ตำบลปากพูน อำเภอเมืองนครศรีธรรมราช จังหวัดนครศรีธรรมราช มีเนื้อที่ประมาณ 0.967 ตารางกิโลเมตร ครอบคลุมพื้นที่บางส่วนของหมู่ที่ 1 ตำบลปากพูน ห่างจากตัวเมืองนครศรีธรรมราชไปทางทิศเหนือ 9 กิโลเมตร เป็นเมืองที่เจริญเติบโตมาช้านาน มีคลองท่าแพไหลผ่าน
ภูมิศาสตร์
เทศบาลตำบลท่าแพ ตั้งอยู่ทางทิศเหนือของตัวเมืองนครศรีธรรมราช
ภูมิอากาศ
ลักษณะภูมิอากาศ สภาพพื้นที่ส่วนใหญ่ ของเทศบาลตำบลท่าแพ จะเป็นพื้นที่ราบลุ่มมีคลองท่าแพกั้นกลางระหว่าง ท่าแพฝั่งทิศเหนือกับท่าแพฝั่งทิศใต้ อาชีพส่วนใหญ่ การประมง อุตสาหกรรมและการพาณิชยกรรม
การแบ่งเขตปกครอง
เทศบาลตำบลท่าแพแบ่งเขตการปกครองประกอบด้วย 6 ชุมชน ดังนี้
สถานศึกษา
สถานศึกษาในเขตเทศบาลตำบลท่าแพประกอบด้วย 2 โรงเรียน และ 1 ศูนย์พัฒนาเด็กเล็ก ดังนี้
ศาสนสถาน
ศาสนสถานในเขตเทศบาลตำบลท่าแพประกอบด้วย 1 วัด 2 ศาลเจ้า และ 1 มัสยิด คือ
มาสค์ไรเดอร์ กาโอ
มาสค์ไรเดอร์ กาโอ เป็นคาเมนไรเดอร์ปรากฏตัวในภาพยนตร์ มาสค์ไรเดอร์เดนโอ โอเรทันโจ! ถือได้ว่าเป็นฟอร์มย่อยพิเศษของมาสค์ไรเดอร์เดนโอ เนื่องจากมีอุปกรณ์แปลงร่างในระบบเดียวกัน
กาโอ
อาชญากรที่วางแผนใช้เดนไลเนอร์ ในการเดินทางย้อนเวลาโดยการปล้น สามารถแปลงร่างเป็น ไรเดอร์กาโอ ได้
เหน็บเสนียด
แมวเหน็บเสนียด เป็นแมวที่พิการมาตั้งแต่กำเนิด โคนหางเป็นสีด่าง เวลานั่งมักเอาหางซ่อนไว้ใต้ก้นเหมือนค่างในป่า มีนิสัยโหดร้าย เที่ยวไล่กัดแมวตัวอื่นอยู่เสมอ ถ้านำมาเลี้ยงจะทำให้เสื่อมเสียชื่อเสียงวงศ์ตระกูล
กี่เพ้า (ละครโทรทัศน์)
กี่เพ้า เป็นนวนิยายที่ประพันธ์โดย พงศกร (นายแพทย์พงศกร จินดาวัฒนะ) นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท บรอดคาซท์ ไทย เทเลวิชั่น จำกัด บทโทรทัศน์โดย นันทวรรณ รุ่งวงศ์พาณิชย์-ตุณย์ กำกับการแสดงโดย โชติรัตน์ รักเริ่มวงษ์ และออกอากาศครั้งแรกในวันที่ 1 พฤศจิกายน พ.ศ. 2555 และนำมาออกอากาศอีกครั้ง ในรายการละครดังข้ามเวลา ทุกวันจันทร์ - ศุกร์ 8.30 น.
การแสดงของแอน ทองประสม ในละครเรื่องนี้ยังได้รับรางวัลดารานำหญิงยอดเยี่ยมจากท็อปอวอร์ด 2012 และละครยังมีการเสนอชื่อเข้าชิงรางวัลอีกมากมาย
เรตติ้ง
ผลสำรวจจาก AC Nielsen http://www.agbnielsen.com/whereweare/localnews.asp?id=0&country=Thailand&newstype=L&mode=search&year=2012&language=english
ศาสนาพุทธในเอเชียกลาง
เอเชียกลาง เป็นสถานที่อันเป็นที่ตั้งของประเทศคีร์กีซสถาน ประเทศทาจิกิสถาน ประเทศอุซเบกิสถาน ประเทศเติร์กเมนิสถาน และทางตอนใต้ของประเทศคาซัคสถาน นอกจากนี้ยังรวมไปถึงเขตปกครองตนเองทิเบต เขตปกครองตนเองซินเจียงอุยกูร์ ของสาธารณรัฐประชาชนจีน บางส่วนของประเทศมองโกเลีย และไซบีเรียตอนใต้ด้วย
ประวัติ
พระพุทธศาสนาเข้ามาสู่เอเชียกลางในพุทธศตวรรษที่ 2 โดยพระธรรมทูตสายพระมัชฌันติกเถระ และสายพระธรรมรักขิตเถระ ได้มาเผยแพร่ที่นี่ด้วย แต่ก็ไม่มีหลักฐานชัดเจน ศูนย์กลางของพระพุทธศาสนาในเอเชียกลาง คือ เมืองกุชา หรือ กุฉิ ต่อมาในพุทธศตวรรษที่ 7 พุทธศาสนาก็ได้ตั้งมั่นในเอเชียกลางบนทางสายไหม ทำให้เมือง เช่น โขตาน (ปัจจุบันคือ โฮตาน) กุชา และตูร์ฟาน (บ้างว่า เตอร์ฟาน) เป็นศูนย์กลางวัฒนธรรมที่เจริญรุ่งเรือง
จดหมายเหตุหลวงจีนฟาเหียน
หลวงจีนฟาเหียน ได้จาริกผ่านมาในพุทธศตวรรษที่ 9 กล่าวว่า "ยุติน เป็นเมืองที่มีความสงบ และมั่งคั่ง ชาวเมืองสดชื่น แจ่มใสกันถ้วนหน้า เนื่องจากนับถือพระพุทธศาสนา มีการเล่นดนตรีอย่างสนุกสนาน มีพระสงฆ์มหายานหลายหมื่นรูปรับภัตตาหารจากโรงทาน อาคารบ้านเรือนของชาวบ้านหนาแน่นเหมือนดาวในท้องฟ้า หน้าประตูมีจะมีพระสถูปองค์เล็ก ภายในวัดจะมีที่พักสำหรับพระอาคันตุกะ" นอกจากนี้ยังมีพระสงฆ์นิกายสรวาทสติวาทินเจริญรุ่งเรืองเคียงคู่มหายาน เพราะมีการค้นพบโบราณวัตถุหาค่ามิได้ เช่น คัมภีร์หาค่ามิได้จำนวนมาก คัมภีร์วิชาการอินเดีย และเป็นภาษาท้องถิ่นแล้ว พร้อมกันนั้นก็พบพระพุทธรูป ศิลปะกรีก-โรมัน และจีนผสมกัน
พระกุมารชีวะ
ในพุทธศตวรรษที่ 9 นี้ ก็มีพระภิกษุที่มีชื่อเสียงมากที่สุดคือ พระกุมารชีวะ (หรือ กุมารชีพ) ท่านได้ศึกษาวรรณคดีพุทธศาสนาในกัศมีร์เป็นเวลาหลายปี จากนั้นก็กลับมาเป็นผู้มีชื่อเสียงในเมืองกุชา ในยุคนั้นก็เกิดสงครามระหว่างเมืองกุชา และจีน ทางจีนได้จับพระกุมารชีพเป็นเชลย ท่านได้ปฏิบัติศาสนกิจในจีนจนมรณภาพที่นั่น เป็นเวลา 15 ปี ท่านได้สั่งสอนพุทธปรัชญา และแปลคัมภีร์พระพุทธศาสนาเป็นภาษาจีนเป็นอันมาก จนเป็นบุคคลสำคัญท่านหนึ่งในประวัติศาสตร์พุทธศาสนาในประเทศจีน